Vidbio sala

Vidbio sala () – sala Jungtinėse Amerikos Valstijose, Vašingtono valstijoje, ties Pjudžet Saundo įlankos žiotimis; didžiausia iš Ailando apygardos salų. Plotas – 436,9 km². Nusidriekusi iš šiaurės į pietus 65 km ir yra viena didžiausių JAV priekrančių salų. Paviršius lengvai kalvotas, yra išlikę miškų (įsteigtas keletas valstijos lygmens parkų).

2010 m. Vidbio saloje gyveno 69,4 tūkst. gyventojų.Bureau, US Census. The United States Census Bureau.  Pagrindinės gyvenvietės – Ouk Harboras, Kupvilis, Langlis. Yra karinio laivyno oro bazė, vystoma žvejyba, žuvininkystė, turizmas. Sala per tiltą į Fidalgo salą sujungta keliu su žemynu, taip pat kursuoja keltai.

Sala pavadinta Džordžo Vankuverio ekspedicijos burininko Džozefo Vidbio garbei – 1792 m. birželio 2 d. Vidbis su kitais ekspedicijos nariais praplaukė Apgavystės sąsiauriu ir atrado, kad šis sausumos plotas yra sala.

 Šaltiniai 

Kategorija:JAV salos
Kategorija:Vašingtonas (valstija)